**Vidutinis suvartojamo geriamojo vandens kiekis**

Vadovaujantis Lietuvos Respublikos Vyriausybės 2007 m. sausio 31 d. nutarimo Nr. 127 „Dėl atsiskaitymo už patiektą geriamąjį vandenį ir suteiktas nuotekų tvarkymo paslaugas tvarkos aprašo patvirtinimo“ (2015 m. rugsėjo 10 d. LR Vyriausybės nutarimo Nr. 989 redakcija) 4 punktu, UAB ,,Akmenės vandenys‘‘ direktoriaus 2023 m. sausio 20 d. įsakymu Nr. V-5 „Dėl vidutinio suvartojamo geriamojo vandens kiekio“ patvirtintas vidutinis Akmenės rajono viešojo geriamojo vandens tiekimo teritorijoje suvartojamo geriamojo vandens kiekis laikotarpiui nuo 2023 m. vasario 1 d. iki 2024 m. sausio 31 d. – 1,64 kub. m. vienam gyventojui per mėnesį.

**Vidutinio suvartojamo geriamojo vandens kiekio taikymo atvejai:**

1. Jei dėl techninių ar kitų priežasčių nėra galimybės įrengti šalto vandens apskaitos prietaiso. Tokiu atveju vartotojas už geriamojo vandens tiekimo ir nuotekų tvarkymo paslaugą atsiskaito pagal nustatytą vidutinį suvartotą geriamojo vandens kiekį, t. y. 1,64 kub. m gyventojui per mėnesį;

2. jei vartotojo patalpose įrengtas vandens skaitiklis ne dėl vartotojo kaltės sugedo (įstrigo sparnuotė, sugedo skaičiavimo mechanizmas ar pan.) ir vartotojas informavo (raštu, telefonu, elektroninio ryšio priemonėmis) bendrovę apie šį gedimą, suvartoto geriamojo vandens ir/ar nuotekų kiekis (kol bus įrengtas ar pakeistas vandens apskaitos prietaisas) nustatomas pagal vidutinį suvartojamo geriamojo vandens kiekį, t. y. 1,64 kub. m gyventojui per mėnesį;

3. jei vartotojas atsisako įleisti UAB „Akmenės vandenys“ įgaliotą atstovą atlikti geriamojo

vandens apskaitos prietaiso apžiūrą (t. y. įrengti ar pakeisti vandens skaitiklį, atlikti jo metrologinę patikrą, patikrinti vandens apskaitos prietaiso techninę būklę, eksploatavimo sąlygas, patikrinti vandentiekio įvado ir/ar nuotekų išvado techninę būklę, LR teisės aktų nustatyta tvarka sustabdyti geriamojo vandens tiekimą įsiskolinusiam vartotojui). Tokiu atveju vartotojui nuo atsisakymo įleisti dienos (atsisakymo įleisti diena laikoma diena, kurią vartotojas informavo, kad atsisako įleisti bendrovės įgaliotą atstovą atlikti tam tikrus aukščiau išvardintus veiksmus arba pirma kalendorinė diena, pasibaigus registruotame laiške nurodytam terminui) suvartoto geriamojo vandens ir/ar nuotekų kiekis skaičiuojamas taip: vidutinis suvartoto geriamojo vandens kiekis (1,64 kub. m gyventojui per mėnesį) padauginamas iš koeficiento 2. Tokiu būdu suvartoto geriamojo vandens ir/ar nuotekų kiekis skaičiuojamas tol, kol bus atlikti tam tikri aukščiau išvardinti veiksmai;

4. jei abonentui dėl techninių ar kitų priežasčių nėra galimybės įrengti geriamojo vandens apskaitos prietaiso. Tokiu atveju abonentas už geriamojo vandens tiekėjo ir nuotekų tvarkytojo patiektą geriamąjį vandenį ir (arba) suteiktas nuotekų tvarkymo paslaugas atsiskaito pagal nustatytą vidutinį savivaldybėje suvartojamo geriamojo vandens kiekį (K) padauginus iš koeficiento 2.